CELEX: C2004/314/07
Language: lt
Date: 2004-12-18 00:00:00
Title: Byla C-428/04 Europos Bendrijų Komisijos 2004 m. spalio 6 d. pareikštas ieškinys Austrijos Respublikai

18.12.2004   
            
            
               LT
            
            
               Europos Sąjungos oficialusis leidinys
            
            
               C 314/4
            
         Europos Bendrijų Komisijos 2004 m. spalio 6 d. pareikštas ieškinys Austrijos Respublikai
   (Byla C-428/04)
   (2004/C 314/07)
   2004 m. spalio 6 d. Europos Bendrijų Teisingumo Teisme buvo pareikštas Europos Bendrijų Komisijos, atstovaujamos Nicola Yerrell ir Horstpeter Kreppel, nurodžiusių adresą dokumentams įteikti Liuksemburge, ieškinys Austrijos Respublikai.
   Ieškovas Teisingumo Teismo prašo:
   
               I.
            
            
               pripažinti, kad Austrijos Respublika pažeidė savo įsipareigojimus, kylančius iš 1989 m. birželio 12 d. Tarybos direktyvos Nr. 89/391/EEB dėl priemonių darbuotojų saugai ir sveikatos apsaugai darbe gerinti nustatymo (OL L 183, 1989 6 29, p. 1) 2, 7, 11, 12, 13 ir 18 straipsnių, kadangi
               
                           1.
                        
                        
                           iki šiol, nepaisant to, kad pasibaigė įgyvendinimo terminas, nepriėmė tokių teisės aktų, kuriais ši direktyva būtų perkelta į Austrijos teisę:
                           
                                       a)
                                    
                                    
                                       Landeslehrer-Dienstrechtsgesetz (LDG),
                                    
                                 
                                       b)
                                    
                                    
                                       Beamten-, Kranken- und Unfallversicherungsgesetz,
                                    
                                 
                                       c)
                                    
                                    
                                       Allgemeines Sozialversicherungsgesetz (ASVG)
                                    
                                 arba, jei tuo tarpu šie teisės aktai buvo priimti, nepranešė Komisijai apie jų priėmimą;
                        
                     
                           2.
                        
                        
                           neperkėlė arba nevisiškai perkėlė į Austrijos teisę šiuos direktyvos straipsnius:
                           
                                       a)
                                    
                                    
                                       2 straipsnio 1 dalį, kuri turi būti taikoma valstybinių privalomo lavinimo mokyklų mokytojams Tirolyje;
                                    
                                 
                                       b)
                                    
                                    
                                       7 straipsnio 3 dalį;
                                    
                                 
                                       c)
                                    
                                    
                                       8 straipsnio 2 dalį;
                                    
                                 
                                       d)
                                    
                                    
                                       11 straipsnio 2 dalį;
                                    
                                 
                                       e)
                                    
                                    
                                       12 straipsnio 4 dalį;
                                    
                                 
                                       f)
                                    
                                    
                                       13 straipsnio 2 dalies a ir b punktus.
                                    
                                 
                     
         
               II.
            
            
               priteisti iš Austrijos Respublikos bylinėjimosi išlaidas.
            
         Teisiniai pagrindai ir pagrindiniai argumentai
   Direktyvos 89/391/EEB (toliau – Direktyva) perkėlimo į Austrijos teisę terminas baigėsi 1993 m. gruodžio 31 d.
   Komisijos nuomone, Direktyva iki šiol nevisiškai arba nepakankamai įgyvendinta.
   Pirmiausia, nepriimti įstatymų projektai, apie kuriuos buvo pranešta, (t. y. Landeslehrer-Dienstrechtsgesetz (LDG), Beamten-, Kranken- und Unfallversicherungsgesetz, Allgemeines Sozialversicherungsgesetz (ASVG)), kuriuos Austrijos vyriausybė nurodė kaip Direktyvos įgyvendinimo priemones, arba, jei tuo tarpu šie projektai įsigaliojo, Komisijai nebuvo apie tai tinkamai pranešta.
   Antra, atskirų – iš viso šešių – šios Direktyvos nuostatų atveju Komisija konstatuoja, kad teisės aktai, apie kuriuos Austrijos valdžios institucijos pranešė, nevisiškai arba netinkamai įgyvendina šią Direktyvą.
   Komisija tvirtina, kad valstybinių privalomo lavinimo mokyklų mokytojams Tirolyje, nepaisant plačios Direktyvos 89/391/EEB 2 straipsnio 1 dalies taikymo srities, vis dar netaikoma jokia nacionalinė įgyvendinimo priemonė.
   Pagal Direktyvos 7 straipsnį darbdavys yra įpareigotas paskirti vieną arba daugiau darbuotojų veiklai, susijusiai su apsaugos priemonėmis, su sąlyga, kad jis turi atitinkamos kompetencijos darbuotojų. Komisijos supratimu, taip Direktyvos 7 straipsnyje įtvirtinta įmonės vidaus rizikos veiksnių prevencijos pirmenybė, kadangi pagal 7 straipsnio 3 dalį naudojimasis kitų (ne įmonės) specialistų paslaugomis numatytas tik tuomet, kai įmonėje ar įstaigoje esančių galimybių nepakanka (žr. šiuo klausimu Europos Bendrijų Teisingumo Teismo 2003 m. gegužės 22 d. sprendimą Komisija/Nyderlandai, C-441/01). Tačiau Austrijos įgyvendinimo priemonės suteikia darbdaviui pasirinkimo teisę pavesti šią veiklą savo arba išoriniams saugos specialistams.
   Komisijos nuomone, 8 straipsnio 2 dalis (pareiga imtis tinkamų priemonių, susijusių su pirmąja medicinos pagalba, gaisrų gesinimu ir darbuotojų evakuacija) nenumato išimties mažosioms įmonėms. Tačiau pagal Austrijos įgyvendinimo priemones mažosios įmonės nuo šio įpareigojimo atleidžiamos.
   Komisijos nuomone, Direktyvos 11 straipsnio 2 dalies įgyvendinimo priemonės nenumato tam tikrų darbdavio prievolių teikti informaciją, kurias numato šis straipsnis.
   Direktyvos 12 straipsnio 4 dalis nustato, kad šiame straipsnyje numatytas darbuotojų mokymas negali būti vykdomas darbuotojų sąskaita. Nors Austrijos įgyvendinimo priemonės nustato, kad už tokiuose mokymuose praleistą laiką turi būti apmokama kaip už darbo laiką, tačiau jos nereglamentuoja, kas turi apmokėti tokių mokymų sąnaudas.
   Galiausiai Komisija teigia, kad Direktyvos 13 straipsnio 2 dalies a ir b punktai nebuvo visa apimtimi perkelti į Austrijos teisę. Priešingai, nei nustatyta a punkte, sąvoka „darbo priemonė“ ArbeitnehmerInnenschutzgesetz 15 straipsnio prasme arba Bundesbedienstetenschutzgesetz 15 straipsnio prasme neapima pavojingų medžiagų. Be to, į Austrijos teisę nebuvo perkeltas b punkte numatytas įpareigojimas asmenines apsaugos priemones, pasinaudojus jomis, saugoti tam numatytoje vietoje.